עונת 2022 ב-WNBA

עונת 2022 הייתה העונה ה-26 של ליגת ה-WNBA. הליגה כללה 12 קבוצות (כמו בעונה הקודמת) והסתיימה בזכייה של לאס וגאס אייסז בפעם הראשונה בתולדות המועדון. היא ניצחה בסדרת הגמר את קונטיקט סאן עם תוצאה 3:1.

העונה הסדירה הורחבה ל-36 משחקים (היה מתוכנן לעונת 2020 אך נדחה עקב מגפת הקורונה). מתוכנת פלייאוף חזרה למתכונת שהייתה נהוגה בעונת 2015.

בעקבות מעצר של כדורסלנית בריטני גריינר ברוסיה הוחלט שבכל המשחקים רצפת האולם תהיה מעוטרת בסמל "BG42".

תואר השחקנית המצטיינת של העונה הסדירה (MVP) הוענק לאייז'ה וילסון (לאס וגאס אייסז).

מספר משחקים לכל קבוצה היה 36. העונה כללה 230 משחקים (כולל 22 משחקים בשלב פלייאוף). במשחקים צפו 1,215,359 צופים (5,679 צופים בממצוע למשחק). היקף הצופים טרם חזר לרמה שהייתה לפני מגפת הקורונה.

קבוצת לאס וגאס אייסז זכתה בגביע הנציבה של ה-WNBA.

משחקי הליגה שודרו ברשתות ESPN, ESPN2, ABC, CBS, CBSSN ו-NBA TV.
דראפט 2022
הגרלת הדראפט נערכה ב-19 בדצמבר ווושינגטון מיסטיקס זכתה בזכות הבחירה הראשונה. בהגרלה השתתפו 4 קבוצות. יתר הקבוצות זכו בבחירות בהתאם לסדר הפוך של הופעתם בעונה הקודמת. בעקבות הסדרים בין הקבוצות, סדר הבחירה השתנה.

בדראפט הראשי נבחרו 36 שחקניות מהן 31 מארצות הברית, 2 שחקניות מאוסטרליה, ושחקנית אחת מגרמניה, איטליה ומאלי.

להלן חמש הבחירות הראשונות:

 בחירה שחקנית עמדה מדינה קבוצה קבוצה קודמת 1 ריין הוורד גארד/פאוור פורוורד  אטלנטה דרים אוניברסיטת קנטקי 2 נאליס סמית פאוור פורוורד  אינדיאנה פיבר אוניברסיטת ביילור 3 שקירה אוסטין סנטר  וושינגטון מיסטיקס אוניברסיטת מיסיסיפי 4 אמילי אנגלסטר פאוור פורוורד  אינדיאנה פיבר אוניברסיטת לואיוויל 5 ניארה סאבלי פאוור פורוורד  ניו יורק ליברטי אוניברסיטת אורגון

העונה הסדירה
העונה כלל 36 משחקים - 18 בתוך הבית ו-18 עם קבוצות מהבית השני.

 הבית המזרחי#קבוצהמשחקיםניצחונותהפסקים %1שיקגו סקיי36261072.22קונטיקט סאן36251169.43וושינגטון מיסטיקס36221461.14ניו יורק ליברטי36162044.45אטלנטה דרים36142238.96אינדיאנה פיבר3653113.9 הבית המערבי#קבוצהמשחקיםניצחונותהפסקים %1לאס וגאס אייסז36261072.22סיאטל סטורם36221461.13דאלאס וינגס36181850.04פיניקס מרקורי36152141.75מינסוטה לינקס36142238.96לוס אנג'לס ספארקס36132336.1

פלייאוף
לפלייוף העפילו 8 קבוצות החזקות ללא קשר לבית מזרח/מערב.

מפגשי רבע הגמר כללו עד 3 משחקים בשלבים המתקדמים נדרשו 3 ניצחונות.

סדרת הגמר 

שחקניות מצטיינות
 MVP של העונה הסדירה ב-WNBA - אייז'ה וילסון (לאס וגאס אייסז)
 MVP של סדרת הגמר ב-WNBA - צ'לסי גריי (לאס וגאס אייסז)
 שחקנית ההגנה של העונה ב-WNBA - אייז'ה וילסון (לאס וגאס אייסז)
 רוח ספורטיבית - סילביה פאולס (מינסוטה לינקס)
 רוקי השנה ב-WNBA - ריין הוורד (אטלנטה דרים)
 מלכת הנקודות - בריאנה סטיוארט (סיאטל סטורם) - 21.8 בממוצע למשחק
 מלכת הריבאונדים - סילביה פאולס (מינסוטה לינקס) - 9.8 בממוצע למשחק
 מלכת האסיסטים - נטשה קלאוד (וושינגטון מיסטיקס) - 7.0 בממוצע למשחק

קבוצת העונה 
חמישיית העונה הראשונה
 אייז'ה וילסון (לאס וגאס אייסז)
 בריאנה סטיוארט (סיאטל סטורם)
 קלסי פלאם (לאס וגאס אייסז)
 סקיילר דיגינס-סמית (פיניקס מרקורי)
 קנדיס פארקר (שיקגו סקיי)

חמישיית העונה השנייה
 אליסה תומאס (קונטיקט סאן)
 סברינה יונסקו (ניו יורק ליברטי)
 נקה אוגוומיקה (לוס אנג'לס ספארקס
 ג'ונקל ג'ונס  (קונטיקט סאן)
 סילביה פאולס (מינסוטה לינקס)

משחק האולסטאר
ב-14 ביולי נערך בוינטראסט ארנה, שיקגו, משחק האולסטאר של הליגה. סגלי הנבחרות נקבעו באמצעות הצבעת אוהדים, שחקניות, עיתונאי ספורט ומאמנים. האוהדים יכלו להצביע לעשר שחקניות, ואילו יתר המצביעים יכלו להצביע ל-22 שחקניות. מאמנים ושחקניות לא הורשו להצביע לשחקניות מאותה קבוצה.

השחקניות שצברו את מספר הקולות הרב ביותר מונו לקפטניות הקבוצות והיו רשאיות לבחור 11 מחברות הקבוצה. אייז'ה וילסון ובריאנה סטיוארט קיבלו את המינוי. הסגלים כללו 11 כדורסלניות מבית המערב ו-11 מבית המזרח.

המשחק הסתיים בניצחון קבוצת "אייז'ה וילסון" בתוצאה 134–112.

תואר השחקנית המצטיינת של המשחק (MVP) הוענק לקלסי פלאם (לאס וגאס אייסז).

קישורים חיצוניים

 נתוני העונה
 סיכום עונה

קטגוריה:תחרויות כדורסל ב-2022
קטגוריה:עונות WNBA
קטגוריה:2022 בארצות הברית